cyanic-selkie/wikianc huggingface dataset:
বঙ্গীয় গ্রন্থাগার পরিষদ
বঙ্গীয় গ্রন্থাগার পরিষদ ১৯২৫ সালে ২০শে ডিসেম্বর কলকাতার অ্যালবার্ট হলে এক কনভেনশনের মাধ্যমে গঠিত হয়। যার প্রথম সভাপ‍‌তি নির্বাচিত হয়েছিলেন রবীন্দ্রনাথ ঠাকুর। প্রথম সম্পাদক ছিলেন সুশীল কুমার ঘোষ।
বঙ্গীয় গ্রন্থাগার পরিষদ দ্বারা প্রকাশিত বঙ্গীয় গ্রন্থাগার পঞ্জী অনুযায়ী অবিভক্ত বাংলায় ১৯ শতকে ৮৬ টি সর্বজনীন গ্রন্থাগার স্থাপিত হয়েছিল।
নির্বাচন
thumb|right|একটি [[ব্যালট বাক্স]] নির্বাচন হলো সিদ্ধান্ত গ্রহণের এমন একটি আনুষ্ঠানিক প্রক্রিয়া, যার মাধ্যমে জনগণ প্রশাসনিক কাজের জন্য একজন প্রতিনিধিকে বেছে নেয়। সপ্তদশ শতক থেকে আধুনিক প্রতিনিধিত্বমূলক গণতন্ত্রে নির্বাচন একটি আবশ্যিক প্রক্রিয়া হয়ে দাঁড়িয়েছে। নির্বাচনের মাধ্যমে আইনসভার পদগুলি পূরণ করা হতে পারে, কখনও আবার কার্যনির্বাহী ও বিচারব্যবস্থা ছাড়াও আঞ্চলিক এবং স্থানীয় সরকারে প্রতিনিধি বাছাইও নির্বাচনের মাধ্যমে করা হয়ে থাকে। এই নির্বাচন প্রক্রিয়া আবার প্রয়োগ হয় বহু বেসরকারী সংস্থা, বাণিজ্যিক প্রতিষ্ঠানেও। ক্লাব বা সমিতি থেকে আরম্ভ করে বিভিন্ন স্বেচ্ছাসেবী সংগঠন ও কর্পোরেশন বা নিগমেও এই প্রক্রিয়ার ব্যবহার করা হয়।
আধুনিক গণতন্ত্রে প্রতিনিধি বাছাইয়ের উপায় হিসেবে নির্বাচনের সার্বজনীন ব্যবহার করা হচ্ছে। গণতন্ত্রের আদি চেহারা এথেন্সে নির্বাচনকে যেভাবে ব্যবহার হতো তার তুলনায় এটি অনেকটাই বিপরীত। নির্বাচনকে শাসকগোষ্ঠীর একটি প্রতিষ্ঠান হিসেবে বিবেচনা করা হতো এবং রাজনৈতিক ক্ষমতার বেশিরভাগ দপ্তরই পূরণ করা হতো বাছাইয়ের মাধ্যমে। এই নির্বাচন দায়িত্ব ভাগ করে দেওয়া বা অ্যালটমেন্ট নামেও পরিচিত ছিল, এর মাধ্যমেই পদাধিকারীদেরও বেছে নেওয়া হতো। যেখানে নির্বাচনের সুষ্ঠু ব্যবস্থা নেই সেখানে সুষ্ঠু ব্যবস্থা চালু করা অথবা বর্তমান ব্যবস্থার নিরপেক্ষতা ও কার্যকারিতাকে আরও বাড়ানোর প্রক্রিয়াকেই নির্বাচনী সংস্কার বলে বর্ণনা করা হয়।
নির্বাচনের ফলাফল ও এ সংক্রান্ত অন্যান্য পরিসংখ্যান নিয়ে গবেষণাকে (বিশেষ করে আগাম ফলাফল আন্দাজ করার বিষয়টি) সেফোলজি বলে। নির্বাচিত করা-র মানে হলো "বাছাই করা অথবা একটা সিদ্ধান্ত নেওয়া" এবং কোনো কোনো সময় অন্য ধরনের ব্যালট ব্যবহার হলেও যেমন গণভোটে হয়ে থাকে, তাকেও নির্বাচন হিসেবেই উল্লেখ করা হয়। বিশেষ করে মার্কিন যুক্তরাষ্ট্রে এই গণভোট ব্যবস্থা রয়েছে। গণতান্ত্রিক দিক থেকে এটি সম্ভাব্যরূপে ঢুকে গেল। তাই বলা যায় যে নির্বাচন খুবই গুরুত্বপূর্ণ।
ভাবাদর্শ
‘দ্য স্পিরিট অব লজ’ বইয়ের দ্বিতীয় খন্ডের দ্বিতীয় অধ্যায়ে মন্টেসকিউই বলেছেন যে প্রজাতন্ত্র অথবা গণতন্ত্র যে কোনো ক্ষেত্রের ভোটেই হয় দেশের প্রশাসক হও অথবা প্রশাসনের অধীনে থাকো —এই দুটি অবস্থার মধ্যেই পর্যায়ক্রমে ভোটারদের থাকতে হয়। নিজেদের দেশে কোন সরকার আসবে তা বাছাই করার ‘মালিক’বা ‘মাস্টার’ হিসেবে কাজ করে ভোটাররাই, ভোট দিয়ে একটি সার্বভৌম (অথবা শাসক) ব্যবস্থাকে চালু রাখে জনসাধারণই।
ইতিহাস
thumb|left|রোমান মুদ্রায় নির্বাচনের ছবি সভ্যতার ইতিহাসের প্রাচীন কাল থেকেই প্রাচীন গ্রিস ও প্রাচীন রোমে নির্বাচনের ব্যবহার হয়ে আসছে এবং গোটা মধ্যযুগে পবিত্র রোমান সম্রাট ও পোপের মত শাসক বাছাই করতেও নির্বাচনের ব্যবহার হতো। প্রাচীন ভারতে নির্বাচনের মাধ্যমে প্রজারা বাছাই করতেন রাজাদের। প্রাচীন ভারতের খালিফ, উঠমান এবং আলি, মধ্যযুগের গোড়ার দিকে রশিদুন খলিফৎ এবং বাংলার মধ্যযুগের গোড়ার দিকে পাল রাজাদের মধ্যে গোপালকে বাছাই করতে এই নির্বাচন করা হয়েছিল। তবে আধুনিক ‘নির্বাচন’ হলো জনগণের ভোটে সরকার নির্বাচন। সপ্তদশ শতাব্দীর একেবারে শুরুর দিকে উত্তর আমেরিকা এবং ইউরোপে যখন প্রতিনিধিত্বমূলক সরকার গঠনের ধারণা এলো তার আগে পর্যন্ত অবশ্য জনসাধারণকে দিয়ে সরকারী পদাধিকারী বাছাইয়ের এই আধুনিক ‘নির্বাচন’ বিষয়টির আবির্ভাবই হয়নি।
কে নির্বাচিত
যে সকল সরকারি পদের জন্য নির্বাচন হচ্ছে স্থানীয় ভিত্তিতে তা বিভিন্নরকমের হয়। মার্কিন যুক্তরাষ্ট্রের মতো একটি প্রতিনিধিত্বমূলক গণতন্ত্রেও কিছু পদ নির্বাচনের মাধ্যমে পূরণ করা হয় না। বিশেষতঃ যেগুলির ক্ষেত্রে নির্দিষ্ট কিছু যোগ্যতা অথবা ঔত্কর্ষের প্রয়োজন আছে। উদাহরণ হিসেবে বলা যায়, বিচারপতিদের নিরপেক্ষতা রক্ষার স্বার্থে নির্বাচনের পরিবর্তে সচরাচর সরাসরি তাদের নিয়োগ করা হয়। যেমন মার্কিন যুক্তরাষ্ট্রে কিছু বিচারপতি নির্বাচিতই হন, আবার প্রাচীন এথেন্সে সামরিক প্রধান (মিলিটারি জেনারেল)কে নির্বাচনে মাধ্যমেই বেছে নেওয়া হতো। উদাহরণ হিসেবে সোভিয়েত গণতন্ত্রের কিছু ক্ষেত্রে নির্বাচকমণ্ডলী এবং নির্বাচিতদের মাঝামাঝি অবস্থানে ভোটারদের একটি স্তর থাকত। যাইহোক, অধিকাংশ প্রতিনিধিত্বমূলক গণতন্ত্রে এই অপ্রত্যক্ষ্যতার স্তরটি আনুষ্ঠানিকতার থেকে বেশি কিছু নয়। উদাহরণ হিসেবে মার্কিন যুক্তরাষ্ট্রের রাষ্ট্রপতি ইলেক্টোরাল কলেজের ভোটে নির্বাচিত হন এবং ওয়েস্টমিনস্টার ব্যবস্থায়, রাষ্ট্রপ্রধান আনুষ্ঠানিকভাবে প্রধানমন্ত্রীকে বেছে নেন (এবং বাস্তবে আইনসভা অথবা তাদের দলই এটা করে থাকে)।
নির্বাচনের ধরনসমূহ
বেশিরভাগ গণতান্ত্রিক রাজনৈতিক ব্যবস্থায় বিভিন্ন জন-প্রশাসনিক স্তর অথবা ভৌগোলিক ব্যাপ্তির ভিত্তিতে বিভিন্ন ধরনের নির্বাচন হয়। সাধারণ ধরনের কিছু নির্বাচন হলো:
বাছাই করে গ্রহণ করা গণভোট বা রেফারেণ্ডাম (বহুবচন হলো রেফারেণ্ডামস অথবা রেফারেণ্ডা) নির্বাচনের সঙ্গে যুক্ত একটি গণতান্ত্রিক হাতিয়ার যাতে একটা সাধারণ নীতি অথবা নির্দিষ্ট কোনো প্রার্থী বা দলের বদলে নির্বাচকমণ্ডলী কোনো নির্দিষ্ট প্রস্তাব, আইন অথবা নীতির পক্ষে বা বিপক্ষে তাদের মতামত জানায়। গণভোট একটা নির্বাচনী ব্যালটের সঙ্গেও জুড়ে দেওয়া হতে পারে অথবা পৃথকভাবেও নেওয়া হতে পারে এবং সচরাচর সংবিধানের ওপর নির্ভরশীল থেকেই এই গণভোট নির্দেশমূলক বা পরামর্শমূলক দুরকমই হতে পারে। সরকার সচরাচর আইনসভার মাধ্যমেই গণভোটের ডাক দেয়, যদিও বহু গণতন্ত্রেই নাগরিকের সরাসরি গণভোটের ডাক দেওয়ার অধিকার রয়েছে, যাকে ইনিশিয়েটিভস বলা হয়ে থাকে।
সুইজারল্যান্ডের মতো প্রত্যক্ষ গণতন্ত্রে গণভোটগুলি বিশেষভাবে প্রাসঙ্গিক ও গুরুত্বপূর্ণ, মূল সুইস ব্যবস্থা যদিও এখনও প্রতিনিধিমূলক ব্যবস্থা হিসেবেই কাজ করে। বেশিরভাগ প্রত্যক্ষ গণতন্ত্রে যে কেউই যে কোনো কিছুকেই ভোট দিতে পারে। এটা ঘনিষ্ঠভাবেই গণভোটের সঙ্গে জড়িয়ে আছে এবং সর্বসম্মত সিদ্ধান্ত গ্রহণের আকার নিতে পারে। প্রাচীন গ্রিক ব্যবস্থার স্মারকস্বরূপ, যেকোন ব্যক্তিই ঐকমত্যে না পৌঁছানো পর্যন্ত কোন একটি নির্দিষ্ট বিষয়ে আলোচনা চালিয়ে যেতে পারে। সর্বসম্মতির প্রয়োজনীয়তার অর্থ হল দীর্ঘসময় ধরে আলোচনা চালানো। আর ফলাফল হবে যারা প্রকৃতভাবেই উৎসাহী তারাই আলোচনায় অংশগ্রহণ করবে এবং তার জন্যই নির্বাচন। এই ব্যবস্থায় কোন বয়ঃসীমার প্রয়োজন হয় না কারণ শিশুরা একঘেয়েমির ফলে ক্লান্ত বোধ করে। এই ব্যবস্থাটা যদিও কেবলমাত্র তখনই বাস্তবায়নযোগ্য যদি খুব সামান্য একটা চৌহদ্দির মধ্যে এর প্রয়োগ করা হয়।
ভোটাধিকার
কারা ভোট দিতে পারবে সেই প্রশ্নটাই হলো নির্বাচনের মূল বিষয়। সাধারণত সমগ্র জনসমষ্টিই নির্বাচকমণ্ডলী হয় না। উদাহরণস্বরূপ, বহু দেশই মানসিকভাবে অসমর্থদের ভোটদান থেকে বিরত রাখে, এবং সব দেশের আইনেই ভোট দেওয়ার একটা ন্যূনতম বয়স প্রয়োজন।
ইতিহাস থেকেই জানা যায় যে বিভিন্ন সময়েই জনসমষ্টির অনেক গোষ্ঠীকেই ভোটদানের অধিকারের বাইরে রাখা হয়েছে। উদাহরণ হিসেবে উল্লেখ করা যায়, প্রাচীন এথেন্সের গণতন্ত্রে মহিলা, বিদেশি ও ক্রীতদাসদের ভোট দেওয়ার অধিকার ছিল না। এমনকি মার্কিন যুক্তরাষ্ট্রের সংবিধানও ভোটাধিকারের বিষয়টি প্রদেশগুলির উপরেই ছেড়ে দেয়। সাধারণত সেখানে সম্পত্তির মালিক শ্বেতাঙ্গ পুরুষরাই কেবলমাত্র ভোট দিতে পারত। ভোটাধিকারের বাইরে থাকা অংশকেও ভোটাধিকার দেওয়ার প্রচেষ্টা নিয়ে নির্বাচনের অনেক ইতিহাস রয়েছে। মহিলাদের ভোটাধিকার আন্দোলন বহু দেশেই মহিলাদের ভোটাধিকার প্রদানে সহায়তা করেছে এবং মার্কিন নাগরিক অধিকার আন্দোলনের সবচেয়ে বড় উদ্দেশ্য ছিল অবাধ ভোটদান সুনিশ্চিত করা। দণ্ডিত অপরাধী, নির্দিষ্ট সংখ্যালঘু গোষ্ঠীর সদস্য এবং অর্থনৈতিকভাবে প্রতিকূলতার মধ্যে থাকা মানুষ যারা এখনও কোথাও কোথাও ভোটাধিকার পায়নি তাদের মধ্যে ভোটাধিকার সম্প্রসারণ করাই হলো ভোটাধিকারের পক্ষে যাঁরা সওয়াল জবাব করেন তাদের কাছে একটি গুরুত্বপূর্ণ লক্ষ্য। thumb|right|২০০৪ এ [[ইটালি|ইটালির মিলানে এক প্রচারকর্মী পোস্টার লাগাচ্ছেন।]] ভোটাধিকার সচরাচর কেবলমাত্র সেদেশের নাগরিকদেরই থাকে। এর বাইরেও আরও কিছু সীমারেখা আরোপ করা যেতে পারে। যদিও সেদেশের বাসিন্দাদের সিংহভাগই এই শর্তটি পূরণ করতে পারে না। ইউরোপিয়ান ইউনিয়নে যদিও কোনো একজন পৌরভোটে ভোট দিতে পারেন যদি সেই পৌর এলাকার তিনি বাসিন্দা হন এবং ইউরোপীয়ান ইউনিয়নেরই একজন নাগরিক হন। এক্ষেত্রে তিনি এখন যে দেশে বাস করছেন সেই দেশেরই নাগরিকত্বেরই প্রয়োজনীয়তা নেই।
কিছু দেশে আবার ভোটাদান আইনগত ভাবে বাধ্যতামূলক, যদি কোনো যোগ্য ভোটার ভোট না দেন তবে তার বিরুদ্ধে শাস্তিমূলক ব্যবস্থা নেওয়া হতে পারে। হতে পারে সামান্য জরিমানাও।
মনোনয়ন
একটি প্রতিনিধিত্বমূলক গনতন্ত্রের রাজনৈতিক ক্ষমতাশীল পদে কাউকে নিয়োগ করার অধিকার প্রয়োগ বা সোজা কথায় মনোনয়নের একটা পদ্ধতি থাকা জরুরী। বহু ক্ষেত্রেই এই মনোনয়ন আবার সংগঠিত রাজনৈতিক দলগুলিতে আগে থেকেই বাছাই করার প্রক্রিয়ার মাধ্যমে মধ্যস্থতা করা হয়।
মনোনয়ন দেওয়ার ক্ষেত্রে অ-দলীয় ব্যবস্থার থেকে দলীয় ব্যবস্থা ভিন্নতর হয়। একটি প্রত্যক্ষ গনতন্ত্র হলো একটি অ-দলীয় গণতান্ত্রিক ব্যবস্থা। এতে যে কোনো যোগ্য ব্যক্তিই মনোনীত হতে পারেন। আবার কিছু অ-দলীয় প্রতিনিধিত্ব ব্যবস্থায় মনোনয়নের (অথবা প্রচার, নির্বাচনী প্রচার) কোনো ব্যবস্থাই নেই, এতে ভোটাররা ভোটের সময় যে কাউকে বেছে নিতে পারে— আইন মোতাবেক যদিও এই ব্যবস্থায় সম্ভাব্য কিছু ব্যতিক্রম থাকে যেমন সেক্ষেত্রে বয়সের একটা ন্যূনতম মাপকাঠি বেঁধে দেওয়া থাকে। এই ক্ষেত্রগুলিতে, এটা আবশ্যিক নয় (এমনকি তা সম্ভবও নয়) যে নির্বাচকমণ্ডলীর সদস্যরা সমস্ত যোগ্য ব্যক্তির সম্পর্কে পরিচিত থাকবে, যদিও এই ব্যবস্থাগুলিতে একটা বড় ভৌগোলিক চৌহদ্দির মধ্যে নির্বাচন হয় এবং এই পরোক্ষ নির্বাচন প্রক্রিয়ার স্তরে সম্ভাব্য নির্বাচিতদের সম্পর্কে কিছু প্রাথমিক পরিচিতি এই স্তরে থাকতে পারে (যথা নির্বাচিত প্রতিনিধিদের মধ্যে)।
দলীয় ব্যবস্থায়, কিছু দেশে কোনো একটি রাজনৈতিক দল যতদূর সম্ভব তার সদস্যদেরই কেবলমাত্র মনোনীত করতে পারে। অথবা, একজন যোগ্য ব্যক্তি আবেদনের ভিত্তিতে মনোনীত হতে পারে। এভাবেই তার নাম ব্যালটে তালিকাভুক্ত হতে পারে।
নির্বাচনী ব্যবস্থাসমূহ
নির্বাচনী ব্যবস্থা হলো একটি পুঙ্খানুপুঙ্খ সাংবিধানিক বন্দোবস্ত এবং ভোট দেওয়ার ব্যবস্থা। যা ভোটকে বদলে দেয় একটা নির্ধারণকারী ব্যবস্থায় যার মাধ্যমে কোনো ব্যক্তি ও রাজনৈতিক দল ক্ষমতায় আসার জন্য নির্বাচিত হয়। প্রথম পর্যায় হলো ভোট গণনা, যার জন্য বিভিন্ন ধরনের ভোট গণনা ব্যবস্থা এবং ব্যালট ব্যবহার করা হয়ে আসছে। ভোটিং ব্যবস্থায় এর পর গণনার ভিত্তিতে ফলাফল নির্ণয় হয়। বেশিরভাগ ব্যবস্থাকেই হয় অনুপাত নয়তো গরিষ্ঠতামূলকভাবে শ্রেণীকরণ করা যায়। আগেরগুলির মধ্যে রয়েছে দলীয়-তালিকা আনুপাতিক প্রতিনিধিত্ব এবং অতিরিক্ত সদস্য ব্যবস্থা। পরবর্তীগুলির মধ্যে রয়েছে ফার্স্ট পাস্ট দ্য পোস্ট (এফ পি পি FPP) (আপেক্ষিক গরিষ্ঠতা) এবং নিরঙ্কুশ গরিষ্ঠতা। বহু দেশেই নির্বাচনী সংস্কার আন্দোলন বেড়ে উঠছে, এতে অ্যাপ্রুভাল ভোটিং, সিঙ্গল ট্রান্সফারেবল ভোট, ইনস্ট্যান্ট রান অব ভোটিং অথবা কনডোরসেট ব্যবস্থার পক্ষে সওয়াল করা হচ্ছে, কিছু দেশে ছোটখাটো ভোটে এই পদ্ধতিগুলি জনপ্রিয়তা পেয়েছে। যদিও সে দেশগুলিতে আরও গুরুত্বপূর্ণ নির্বাচনগুলিতে এখনও সেই প্রথাগত গণনা পদ্ধতিই ব্যবহার করা হচ্ছে।
সময়সূচী নির্ধারণ
গণতন্ত্রের বৈশিষ্ট্য হলো নির্বাচিত প্রতিনিধিরা মানুষের কাছে দায়বদ্ধ থাকবে এবং তারাই আদৌ ক্ষমতায় থাকবে কি না তা নিয়ে ভোটারদের রায় জানতে নির্ধারিত সময়ে তারা আবার ভোটারদের মুখোমুখি হবে। এই কারণেই বেশিরভাগ গণতান্ত্রিক সংবিধানে নির্দিষ্ট সময় অন্তর নিয়মিতভাবে নির্বাচন হওয়ার কথা বলা রয়েছে। মার্কিন যুক্তরাষ্ট্রের বেশিরভাগ প্রদেশে প্রতি তিন ও ছয় বছর অন্তর ভোট হয়। ব্যতিক্রমস্বরূপ, মার্কিন প্রতিনিধি সভা (ইউ এস হাউস অব রিপ্রেজেন্টেটিভস), সেখানে আবার প্রতি দু’বছর অন্তর ভোট হয়। অনেক ধরনের সময়সূচী আছে, উদাহরণস্বরূপ রাষ্ট্রপতি: আয়ারল্যান্ডের রাষ্ট্রপতি নির্বাচিত হন প্রতি সাত বছর অন্তর, ফিনল্যান্ডের রাষ্ট্রপতি প্রতি ছ’বছরে, ফ্রান্সের রাষ্ট্রপতি প্রতি পাঁচ বছরে, রাশিয়ার রাষ্ট্রপতি ও মার্কিন যুক্তরাষ্ট্রের রাষ্ট্রপতি নির্বাচিত হন প্রতি চার বছর অন্তর।
নির্বাচন সচরাচর একই দিনে হয়। সময়সূচীর আরও নমনীয়তা থাকলে আগাম ভোটও দেওয়া যেতে পারে এবং ভোটদানে গরহাজিরও থাকতে পারে কেউ। ইউরোপে ভোটারদের উল্লেখযোগ্য অংশই আগাম ভোট দিয়ে দেন।
নির্বাচনী প্রচারসমূহ
যখন নির্বাচন হয় রাজনৈতিক ব্যক্তিত্বরা ও তাদের সমর্থকরা ভোটারদের কাছে সরাসরি আবেদনের মাধ্যমে তাদের নীতি তুলে ধরে প্রভাব বিস্তারের চেষ্টা করে, একেই বলা হয় নির্বাচনী প্রচার। প্রচারের জন্য সমর্থকরা হয় আনুষ্ঠানিকভাবেই সংগঠিত হয় অথবা স্বেচ্ছায় জুড়ে যায় এবং নিয়মিতভাবেই প্রচার বিজ্ঞাপনের ব্যবহার করে। রাজনৈতিক পূর্বাভাস-এর মাধ্যমে ভোটের ভবিষ্যদ্বাণী করা রাজনৈতিক বিজ্ঞানীদের কাছে খুবই সাধারণ ব্যাপার।
নির্বাচন প্রক্রিয়ার সমস্যাসমূহ
এমন বহু দেশই আছে যেখানে আইনের শাসন দুর্বল, আর সেই প্রশাসনিক দুর্বলাতাই হলো সেই দেশগুলিতে আন্তর্জাতিক মানের ‘সুষ্ঠু ও অবাধ’ ভোট না হতে পারার সাধারণ কারণ, কেননা সেসব দেশে নির্বাচনী প্রক্রিয়ায় ক্ষমতায় থাকা সরকার অনাধিকার হস্তক্ষেপ করে থাকে। যতই জনগণের মতামত তাদের অপসারণের পক্ষে থাকুক স্বৈরাচারী শাসকরা ক্ষমতায় টিকে থাকতে প্রশাসনিক (পুলিস, সামরিক আইন, সেন্সরশিপ, নির্বাচনী প্রক্রিয়ায় পেশীশক্তির ব্যবহার প্রভৃতি) ক্ষমতার অপব্যবহার করে। নির্বাচনের মাধ্যমে বিরোধী গোষ্ঠী যাতে তাদের ক্ষমতা থেকে সরিয়ে দিতে না পারে তার জন্য আইনসভায় কোনো একটি গোষ্ঠী গরিষ্ঠতা অথবা চরম গরিষ্ঠতার ক্ষমতাকে কাজে লাগায়। যেমন, ফৌজদারি আইন পাস করা, নির্বাচনী প্রক্রিয়া, প্রতিদ্বন্দ্বিতার যোগ্যতা ও ভোগোলিক সীমার ক্ষেত্রেও হেরফের ঘটানো ইত্যাদি। পেশী শক্তির ব্যবহার, মৌখিকভাবে ভীতি প্রদর্শন অথবা ভোটদান বা ভোটগণনায় জালিয়াতি ইত্যাদি দ্বারা বেসরকারী ও স্বতন্ত্র সত্তাগুলিও নির্বাচন প্রক্রিয়ায় হস্তক্ষেপ করতে পারে। যেসব দেশে সুষ্ঠু ও অবাধ ভোটের ঐতিহ্য রয়েছে সেখানেও নির্বাচনী জালিয়াতির মাত্রা ন্যূনতম করে আনা ও নজরদারি বা পর্যবেক্ষণ হলো একটি চলমান প্রক্রিয়া। কোনো একটি নির্বাচনকে ‘সুষ্ঠু ও অবাধ’ করার পথে প্রতিবন্ধকতা সৃষ্টিকারী সমস্যাগুলি বিভিন্ন স্তরে দেখা দিতে পারে:
গেরিম্যান্ডারিং (নির্বাচনে কোনো বিশেষ দল বা গোষ্ঠীকে অন্যায় সুবিধাদানের জন্য অসদুপায় অবলম্বন করা), নির্বাচিত হবার যোগ্যতা থেকে বিরোধী প্রার্থীদের বাদ দেওয়া, নির্বাচনী সাফল্যের প্রবেশদ্বার হিসেবে ভোটদান প্রক্রিয়াকে নিজের পক্ষে সুবিধাজনক করা। এগুলি সেই উপায়গুলির মধ্যে পড়ে যার মাধ্যমে একটা নির্বাচনকে কোনো নির্দিষ্ট একটি গোষ্ঠী বা প্রার্থীর পক্ষে বদলে দেওয়া যায়। নির্বাচন প্রার্থীকে গ্রেপ্তার অথবা তাকে খুন করে, প্রচার কাজ দমন করে (বক্তৃতা, পোস্টার, সম্প্রচার, বিজ্ঞাপন), প্রচার সদর দপ্তর জোর করে বন্ধ করে, অপরাধমূলক প্রচার চালিয়ে, প্রচার কর্মীদের হেনস্থা ও মারধর করে। ভোটারদের হুমকি দিয়ে ভয় দেখিয়ে বা বাস্তবেই হিংসা চালিয়ে। কীভাবে ভোট দিতে হবে সে সম্পর্কে ভোটারদের বিভ্রান্ত করে বা ভুল বুঝিয়ে, গোপন ব্যালট ব্যবস্থার ব্যাঘাত ঘটিয়ে, ছাপ্পা ভোট দিয়ে, ভোট যন্ত্রে গরমিল করে, বৈধ ভোটকে নষ্ট করে, ভোটারদের মারধর করে, ফলাফল সারণিবদ্ধ করার ক্ষেত্রে জালিয়াতি করে এবং ভোটকেন্দ্রে পেশীশক্তির ব্যবহার অথবা মৌখিক হুমকি দেয়।
খালিস্তান জিন্দাবাদ বাহিনী
খালিস্তান জিন্দাবাদ বাহিনী সংক্ষেপে (KZF) একটি সংগ্রামী দল, এবং খালিস্তান আন্দোলনের  অংশ, যারা সশস্ত্র সংগ্রামের মাধ্যমে খালিস্তান নামে শিখ জাতির স্বদেশ গঠনের জন্য আন্দোলনরত সংগ্রামী বাহিনী।
সংগঠন এবং সক্রিয়তা
খালিস্তান জিন্দাবাদ বাহিনীর প্রধান কর্মকর্তা রণজিৎ সিং নীতা, যিনি একজন কাশ্মীরি শিখ। ২০০৮ সালে ভারত সরকার তাকে ভারতের প্রথম ২০ জন দাগী আসামি হিসেবে ঘোষণা করে।
বহিনীর শক্তি এবং স্ট্রাইকিং ক্ষমতা এখনও অজানা, কিন্তু বলা হয় যে খালিস্তান জিন্দাবাদ বাহিনীটি কাশ্মীরের অন্যান্য জঙ্গি গোষ্ঠীগুলোকে সহায়তার জন্য গঠন করা হয়। ২০০৫ সালের ডিসেম্বরে ইউরোপীয় সংঘ ও সংঘের ২৫টি সদস্য রাষ্ট্র খালিস্তান জিন্দাবাদ বাহিনীটিকে একটি সন্ত্রাসী সংগঠন হিসেব শ্রেণীভুক্ত করে। এক প্রতিবেদনে বলা হয় যে, "খালিস্তান জিন্দাবাদ বাহিনী ২০০৮ সাল পর্যন্ত সক্রিয় ছিল"।
মে, ২০০৯ সালে অস্ট্রিয়ার ভিয়েনায় গুরুদুয়ারা নানাকসরে পরিচালিত আক্রমণে খালিস্তান জিন্দাবাদ বাহিনীর সম্পৃক্ততার বিষয়ে দাবী করার পাশাপাশি অস্বীকার করা হয়। এতে ডেরা সাচ খন্দের নেতা রামা নন্দ নিহত হন ও ১৭জন আহত হয়। এ ঘটনার প্রেক্ষিতে ভারতের উত্তরাংশে ব্যাপক দাঙ্গা ছড়িয়ে পড়েছিল।
কালার্স ইনফিনিটি
কালার্স ইনফিনিটি হচ্ছে একটি ভারতীয় ইংরেজি ভাষার টেলিভিশন চ্যানেল, ২০১৫ সালের ৩১শে জুলাই তারিখে চালু হয়েছিল। এই চ্যানেলটি ভায়াকমসিবিএস এবং টিভি১৮-এর মিলিত জোটে গঠিত ভায়াকম ১৮-এর অধীনস্থ একটি চ্যানেল।
তরন তারন জেলা
ডান|থাম্ব|250x250পিক্সেল|তরন তারন জেলা সদর দফতর সহ আশেপাশের জেলাগুলি
তরন তারন জেলাপাঞ্জাব, ভারত এর মাঝা অঞ্চলের একটি জেলা।  প্রধান শহরগুলি হ'ল তারান তারান সাহিব, ভিকিউইন্ড, খাদুর সাহেব এবং পট্টি।  তারন তারান শহরটি শিখদের  জন্য একটি পবিত্র স্থান।
২০০৬ সালে অমৃতসর জেলা থেকে তরন তারন জেলা গঠিত হয়েছিল। এই বিষয়ে ঘোষণাটি পাঞ্জাবের মুখ্যমন্ত্রী ক্যাপ্টেন অমরিন্দর সিং শ্রী গুরু অর্জান দেব জিয়ার শাহাদাত দিবস উপলক্ষে উদযাপনের সময় করেছিলেন। এটির সাথে সাথেই এটি পাঞ্জাব, ভারত এর ১৯ তম জেলাতে পরিণত হয়েছিল। এটিতে চারটি তহসিল রয়েছে, যা হ'ল ভিক্ষিভিন্দ, পট্টি, খাদুর সাহেব এবং তারন তারান। জেলা সদরের নেতৃত্বে জেলা প্রশাসকের নেতৃত্বে একজন সিনিয়র পুলিশ সুপার, অতিরিক্ত জেলা ও দায়রা জজ, চিফ জুডিশিয়াল ম্যাজিস্ট্রেট, সিভিল সার্জন, জেলা শিক্ষা অফিসার, ইমপ্রুভমেন্ট ট্রাস্ট এবং একটি পৌর কাউন্সিল রয়েছে।
দ্বিতীয় মহম্মদ জামিয়াত খানজী
দ্বিতীয় মহম্মদ জামিয়াত খানজী (১০ই নভেম্বর ১৮৯৪- ২রা ফেব্রুয়ারি, ১৯৪৫) বালাসিনোর রাজ্যের অষ্টম নবাব ছিলেন।
সংক্ষিপ্ত জীবনী
দ্বিতীয় মহম্মদ জামিয়াত খানজী বালাসিনোর রাজ্যের সপ্তম নবাব মহম্মদ মনওয়ার খানজীর একমাত্র পুত্র ছিলেন। ১৮৯৯ খ্রিষ্টাব্দে ২৪শে মার্চ পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। ১৮৯৯ খ্রিষ্টাব্দ থেকে নাবালক অবস্থায় রাজপ্রতিনিধিদের তত্ত্বাবধানে রাজত্ব করার পর তিনি ১৯১৫ খ্রিষ্টাব্দের ৯ই নভেম্বর পূর্ণ শাসনক্ষমতা লাভ করেন। তিনি রাজকোট শহরে অবস্থিত রাজকুমার কলেজে শিক্ষালাভ করেন ও দেরাদুন শহরে সামরিক প্রশিক্ষণ লাভ করেন। ১৯৩৩ খ্রিষ্টাব্দের ৩০শে আগস্ট আর্থিক গোলযোগের কারণে ব্রিটিশ ভারত সরকারের তরফে তার প্রশাসনিক ক্ষমতা কেড়ে নেওয়া হয় এবং রাজ্যকে ব্রিটিশ সরকারের একজন প্রতিনিধির শাসনাধীনে রাখা হয়। ১৯৩৮ খ্রিষ্টাব্দের ফেব্রুয়ারি মাসে তাকে রাজ্যের বাইরে বাস করার নির্দেশ দেওয়া হয়।
পরিবার
তিনি ১৯১৫ খ্রিষ্টাব্দের ৩১শে অক্টোবর শুভন বখতে সাহিবা, ১৯১৮ খ্রিষ্টাব্দে সর্দার বা সাহিবা, ১৯২৯ খ্রিষ্টাব্দের ফেব্রুয়ারি মাসে খুরশীদ বেগম সাহিবা এবং ১৯৩০ খ্রিষ্টাব্দের ২৫শে ডিসেম্বর জোহরা বেগম সাহিবা নামক চারজন মহিলাকে বিবাহ করেন। তার দ্বিতীয় মহম্মদ সলাবত খানজী নামক এক পুত্র এবং শাহ জাহান বখতে সাহিবা, নূর জাহান বখতে সাহিবা, কমর জাহান বখতে সাহিবা, বদর জাহান বখতে সাহিবা, আখতার জাহান বখতে সাহিবা ও জোহরা জাহান বখতে সাহিবা নামক ছয় কন্যা ছিল।
পাণ্ডব নদী
পাণ্ডব নদী বাংলাদেশের দক্ষিণ-পশ্চিমাঞ্চলের বরিশাল ও  পটুয়াখালী জেলার একটি নদী।  নদীটির দৈর্ঘ্য ২৯ কিলোমিটার, গড় প্রস্থ ১৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাণ্ডব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫২। বর্তমানে এই ছোট্ট নদীতে পেয়ারপুর নামক স্থানে একটি ব্রিজ হওয়ায় নদীর নাব্যতা কমে গিয়ে দুই পাশে চর পড়ে গিয়ে নদীটি এখন অনেক ছোট হয়ে গেছে।
প্রবাহ
পাণ্ডব নদীটি বরিশাল জেলার বাকেরগঞ্জ উপজেলার গারুড়িয়া ও দুুুধল ইউনিয়ন এলাকায় প্রবহমান নেহালগঞ্জ-রঙমাটিয়া নদী হতে উৎপত্তি লাভ করেছে। অতঃপর এই নদীর জলধারা কবাই, কলসকাঠী  ইউনিয়ন অতিক্রম করে বুড়িশ্বর-পায়রা নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
জন ক্যামেরন
জন হেমস্লি ক্যামেরন (John Cameron; জন্ম: ৮ এপ্রিল, ১৯১৪ - মৃত্যু: ১৩ ফেব্রুয়ারি, ২০০০) জ্যামাইকার কিংস্টন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা এবং ইংরেজ কাউন্টি ক্রিকেটে সমারসেট ও কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ বোলার হিসেবে খেলতেন। ডানহাতে অফ ব্রেক কিংবা লেগ ব্রেক বোলিংয়ের পাশাপাশি ডানহাতে কার্যকরী ব্যাটিংশৈলী উপহার দিয়েছেন জন ক্যামেরন।
জাভেদ ওমর বেলিম
জাভেদ ওমর বেলিম(জন্ম: ২৫ নভেম্বর, ১৯৭৬) (ডাকনাম: গুল্লু) বাংলাদেশ জাতীয় ক্রিকেট দলের একজন ক্রিকেটার। তার ডাক নাম গোল্লা। তিনি জাতীয় দলে মূলত ওপেনার হিসেবে খেলতেন। একজন দক্ষ ফিল্ডার হিসেবে তার সুনাম আছে। ওডিআই ক্রিকেটে বাংলাদেশ জাতীয় দলে তার স্থান পাওয়া নিয়ে অনেকের মনে দ্বিধা থাকলেও টেস্ট দলে ওপেনার হিসেবে তার গ্রহণযোগ্যতা সবসময়ই ছিল।
জন ক্যামেরন
শৈশবকাল
এর অল্প কয়েকদিন পরই পরের মৌসুমে ১৯৩২ সালে সমারসেটের পক্ষে প্রথম-শ্রেণীর ক্রিকেটে অভিষেক ঘটে তার। ১৯৩৪ সাল থেকে কেমব্রিজ বিশ্ববিদ্যালয়ের পক্ষে চার মৌসুম খেলেন। তন্মধ্যে তিনবার ব্লুধারী হন। এ পর্যায়ে ছুটির দিনগুলোয় সমারসেটের পক্ষে খেলতেন। ১৯৩৫ সালে বোলার হিসেবে স্বর্ণালী সময়ে অতিবাহিত করেন। ৬০ উইকেট লাভ করেন তিনি। অন্যদিকে, ব্যাটসম্যান হিসেবে ১৯৩৭ সালে ৮৬৩ রান তুলেন।
প্রথম-শ্রেণীর ক্রিকেট
জ্যামাইকায় জন্মগ্রহণ করলেও কেবলমাত্র একবারই জ্যামাইকার পক্ষে প্রথম-শ্রেণীর ক্রিকেট খেলেছিলেন জন ক্যামেরন। বাদ-বাকী প্রথম-শ্রেণীর খেলোয়াড়ী জীবন ইংল্যান্ডে অতিবাহিত তিনি। ১৯৩২ সাল থেকে ১৯৪৭ সাল পর্যন্ত জন ক্যামেরনের প্রথম-শ্রেণীর খেলোয়াড়ী জীবন চলমান ছিল। মাঝারিসারির ডানহাতি ব্যাটসম্যান ছিলেন। নিচেরসারির ডানহাতি ব্যাটসম্যান হিসেবে সহজভাবে ব্যাটিং করতেন। খেলোয়াড়ী জীবনের শুরুতে বিস্ময়করভাবে লেগ স্পিন ও গুগলি বোলিং করতেন। তবে, স্পিনের কার্যকারিতা নষ্ট হলে অফ ব্রেকের দিকে ঝুঁকে পড়েন। খেলায় ধারাবাহিকতা বজায় রাখতে না পারলেও ব্যাটসম্যান হিসেবে অমূল্য ছিলেন।
সমারসেট দলের সদস্যরূপে কয়েকটি খেলায় অংশ নিয়েছিলেন তিনি। এ দলটির পক্ষে ৪৮টি খেলায় অংশ নিয়েছিলেন। ওয়ারউইকশায়ারের বিপক্ষে খেলায় তিনি দুই উইকেট পান। ঐ খেলায় তার দল ইনিংস ও ৬৩ রান জয় পেয়েছিল। সমারসেটের পক্ষে সর্বমোট ৪৮ খেলায় অংশ নিয়ে ১৩৭৩ রান তুলেন। সর্বোচ্চ করেন ১১৩ রান। এছাড়াও, কাউন্টি দলটির পক্ষে ৪৫ উইকেট দখল করেন।
চার সেঞ্চুরি সহযোগে ১৮.২৩ গড়ে ২,৭৭২ রান করেন। ১৯৩৭ সালে ইস্টবোর্নে সমারসেটের সদস্যরূপে সাসেক্সের বিপক্ষে ব্যক্তিগত সর্বোচ্চ ১১৩ রান তুলেন। এর পাঁচদিন পর কেন্টের বিপক্ষে আরও একটি সেঞ্চুরির সন্ধান পান। সমগ্র খেলোয়াড়ী জীবনে ৩০.৭৭ গড়ে ১৮৪টি প্রথম-শ্রেণীর উইকেট লাভ করেছেন। ১৯৩৫ সালে লর্ডসে বিশ্ববিদ্যালয়ের খেলায় কেমব্রিজের সদস্যরূপে অক্সফোর্ডের বিপক্ষে ব্যক্তিগত সেরা বোলিং পরিসংখ্যান ৭/৭৩ গড়েন। এরফলে, তার দল খুব সহজেই খেলায় জয়লাভে সমর্থ হয়।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জন ক্যামেরন। ২৪ জুন, ১৯৩৯ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২২ জুলাই, ১৯৩৯ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।
১৯৩৮ সালে জ্যামাইকায় অক্সফোর্ড ও কেমব্রিজ বিশ্ববিদ্যালয়ের সম্মিলিত দলের সদস্যরূপে দুই খেলায় অংশ নেন। তবে, ১৯৩৯ সালে সফররত ওয়েস্ট ইন্ডিজ দলের সহঃঅধিনায়কের দায়িত্বে থেকে ইংল্যান্ড গমন করেছিলেন তিনি। সিরিজের প্রথম দুই টেস্টে অংশগ্রহণ করেছিলেন জন ক্যামেরন। লর্ডসে প্রথম ইনিংসে ইংল্যান্ডের প্রথম তিনটি উইকেট পান। হ্যারল্ড গিম্বলেট, এডি পেন্টার ও ওয়ালি হ্যামন্ডের ঐ তিন উইকেটই পরবর্তীতে তার একমাত্র উইকেট হিসেবে রয়ে যায়। নিজস্ব দ্বিতীয় বলে হ্যারল্ড গিম্বলেটের উইকেট পান।
১৯৪০ সালে উইজডেনের প্রতিবেদনে উল্লেখ করা হয় যে, ব্যাট কিংবা বল হাতে কোন বিভাগেই তিনি তার দক্ষতার পরিচয় তুলে ধরতে পারেননি। সফরের শেষদিকে আঘাতগ্রস্ত ছিলেন জন ক্যামেরন।
ব্যক্তিগত জীবন
১৩ ফেব্রুয়ারি, ২০০০ তারিখে ৮৫ বছর বয়সে সাসেক্সের চিচেস্টার এলাকায় জন ক্যামেরনের দেহাবসান ঘটে। তার পিতা জন যোসেফ ক্যামেরন চিকিৎসক ছিলেন এবং জ্যামাইকার পক্ষে প্রথম-শ্রেণীর ক্রিকেট খেলায় অংশগ্রহণসহ ১৯০৬ সালে প্রথমবারের মতো ওয়েস্ট ইন্ডিজ দলের সদস্যরূপে ইংল্যান্ড গমন করেছিলেন। তার কনিষ্ঠ ভ্রাতা জিমি ক্যামেরন টেস্ট ক্রিকেটে অংশগ্রহণসহ জ্যামাইকা ও কানাডা দলের পক্ষে খেলেছেন।
প্রাচীন ভারতে প্রাণদণ্ডের নিয়মকানুন
প্রাচীন হিন্দুরাজ্যে প্রাণদন্ডের অপরাধীদের চারভাবে প্রাণদন্ড হত।
নিয়ম
প্রথম, মশানে নিয়ে কালীদেবীর সামনে বলিদান ; দ্বিতীয়, শূলে দেওয়া; তৃতীয়, হাত-পা বেঁধে অগ্নিকুন্ডে নিক্ষেপ; চতুর্থ, জ্যান্ত অবস্হায় মাটিতে পুঁতে ফেলা।অতি সম্ভান্তবংশীয় অপরাধীদের প্রথম উপায়ে প্রাণদন্ড হত। আর মহাব্যাধিযুক্ত অপরাধীদের চতুর্থ উপায়ে প্রাণদন্ড হত।
রোমথা
প্রথম ও চতুর্থ উপায়ে দণ্ডিত রোমথা হত না।দ্বিতীয় ও তৃতীয় প্রকারের অপরাধীদের মধ্যে যাদের সবল ও সুস্থ দেহ দেখাত, চিকিত্সকরা তাদের রাজার কাছে নিয়ে গিয়ে 'রোমথা' করতেন।এদের কপালে উল্কি দ্বারা 'রোমথা' শব্দটি চিরস্থায়ীভাবে লিখে দেওয়া হত।রোমথাদের দেহ ও প্রাণ কবিরাজের সম্পূর্ণ স্বেচ্ছাধীন ছিল।ওষুধের গুণাগুণ পরীক্ষার জন্য কবিরাজরা তাদের দেহ ব্যবহার করতেন।
এরিখ সেগাল
এরিখ সেগাল ( জুন ১৬, ১৯৩৭ - জানুয়ারি ১৭, ২০১০ ) ছিলেন একজন আমেরিকান সাহিত্যিক, চিত্রনাট্যকার ও অধ্যাপক। আমেরিকার ইয়েল বিশ্ববিদ্যালেয়র অধ্যাপক সেগালের ১৯৭০-এ প্রকাশিত প্রথম উপন্যাস ‌‌লাভ স্টোরি‌ তাঁকে জনিপ্রয়তার শিখরে পৌছে দেয়। জেনি আর অলিভারের প্রেম, পরিবারের আপত্তি সত্ত্বেও বিয়ে, জেনির ক্যানসারে মৃত্যু আর শেষে অলিভারের বিখ্যাত উক্তি, ‘লাভ মিনস নেভার হ্যাভিং টু সে ইউ আর সরি’ (ভালবাসায় ক্ষমার কথা আসে না)- পৃথিবীর প্রায় সব দেশে তরুণ-তরুণীদের কাছে প্রেমের বাইবেল হয়ে ওঠে এই উপন্যাস।
তিনি হার্ভার্ড বিশ্ববিদ্যালয় থেকে তুলনামূলক সাহিত্যে ডক্টরেট করেন ১৯৬৫ সালে এরপর মার্কিন বংশোদ্ভূত সেগাল ইয়েল ইউনিভার্সিটিতে অধ্যাপনা করতেন। বিশ্ববিদ্যালয়ে শিক্ষকতার সময় লাভ স্টোরি উপন্যাসটি লেখেন তিনি। ওই বই অবলম্বনে ১৯৭০ সালে একটি চলচ্চিত্র নির্মিত হয়। পরবর্তী সময়ে চলচ্চিত্রটি বিশ্বব্যাপী সাড়া ফেলে। একটি ক্যাটাগরিতে অস্কারও লাভ করে চলচ্চিত্রটি।
খালেদ আলী মিঞা
খালেদ আলী মিঞা পূর্ব পাকিস্তানের (বর্তমান বাংলাদেশ) একজন প্রাচীন রাজনীতিবিদ। তিনি ১৯৭০ সালের পাকিস্তানের সাধারণ নির্বাচনে চাঁপাইনবাবগঞ্জ থেকে এমএনএ নির্বাচিত হন। এরপর ১৯৭৩ সালের প্রথম জাতীয় সংসদ নির্বাচনে তিনি আওয়ামিলীগ এর হয়ে রাজশাহী-২ আসনের সংসদ সদস্য নির্বাচিত হন।
প্রাথমিক জীবন
খালেদ আলী মিঞা ১৯৩২ সালের ২১ ফেব্রুয়ারি চাঁপাইনবাবগঞ্জ জেলার গোমস্তাপুর উপজেলাধীন বাঙ্গাবাড়ী ইউনিয়নে জন্মগ্রহণ করেন। তার পিতার নাম ইউনুস আলী এবং মাতার নাম রাবেয়া বেগম। খালেদ আলী মিঞা ৩ ভাই এর মধ্যে সবচাইতে বড়। আরো দুই ভাই হলেন হুমায়ুন চেয়ারম্যান এবং মর্তুজা।
রাজনীতি জীবন
খালেদ আলী মিঞা ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের পাকিস্তানের সাধারণ নির্বাচনে আওয়ামী লীগ এর হয়ে নির্বাচন করেন এবং নির্বাচনে জয়লাভ করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-২ আসন থেকে সংসদ সদস্য নির্বাচিত হন।
মৃত্যু
খালেদ আলী মিঞা ১৯৮১ সালের ২ এপ্রিল মৃত্যুবরণ করেন।
অ্যালেক্স কেলি (ধর্ষক)
অ্যালেক্স কেলি (জন্ম ৮ মে, ১৯৬৭) একজন মার্কিন দোষী সাব্যস্ত ধর্ষক।
জীবনের প্রথমার্ধ
অ্যালেক্স কেলি মেলানি রেইসডর্ফ কেলি, এক ট্রাভেল এজেন্ট ও জো কেলি, এক প্লাম্বার এর ছেলে। তিনি কানেকটিকাটের ডারিয়েনের নরোটন হাইটস বিভাগে বড় হয়েছেন। ১৯৮৬ সালে, তিনি ডারিয়েন হাই স্কুল থেকে স্নাতক হন।
তার বড় ভাই, ক্রিস্টোফার, ১৯৯১ সালে মাদকের অতিরিক্ত মাত্রায় মারা যান যখন কেলি পালিয়ে বেড়াচ্ছিলেন। তার ছোট ভাই, রাসেল, ২০০৪ সালে ইয়েলোস্টোন ন্যাশনাল পার্কে একটি গাড়ি দুর্ঘটনায় মারা যান, যখন কেলি বন্দী ছিলেন।
তামার মুরতেম
তামার মুর্তেম হলেন অরুণাচল প্রদেশের একজন ভারতীয় রাজনীতিবিদ।
২০১৪ সালের অরুণাচল প্রদেশ বিধানসভা নির্বাচনে তামার রাগা আসন বিজেপির প্রার্থী হয়ে নির্বাচিত হয়েছিলেন।
জিওফ্রে বয়কট
জিওফ্রে বয়কট, ওবিই (Geoffrey Boycott; জন্ম: ২১ অক্টোবর, ১৯৪০) ফিৎজউইলিয়াম এলাকায় জন্মগ্রহণকারী বিখ্যাত ও সাবেক ইংরেজ ক্রিকেট তারকা। তিনি ইংল্যান্ড ক্রিকেট দলের হয়ে টেস্ট ও একদিনের আন্তর্জাতিকে খেলেছেন। ১৯৬২ থেকে ১৯৮৬ সালের মধ্যে তার বর্ণাঢ্য ও পাশাপাশি ক্ষাণিকটা বিতর্কিত খেলোয়াড়ী জীবন অতিবাহিত করেন। বয়কট ইংল্যান্ডের সর্বাপেক্ষা সফলতম উদ্বোধনী ব্যাটসম্যান হিসেবে নিজেকে প্রতিষ্ঠিত করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ইযর্কশায়ার ক্লাবের হয়ে প্রতিনিধিত্ব করেন। খেলোয়াড়ী জীবন থেকে অবসর নেয়ার পর তিনি ক্রিকেট ধারাভাষ্যকার হিসেবেও সফলতার মুখ দেখেছেন।
খেলোয়াড়ী জীবন
অস্ট্রেলিয়া ক্রিকেট দলের বিপক্ষে ১৯৬৪ সালে অনুষ্ঠিত টেস্টের মাধ্যমে আন্তর্জাতিক ক্রিকেটে অভিষেক ঘটে বয়কটের। ক্রিজের একপ্রান্ত দখল করে তিনি তার সক্ষমতা প্রদর্শন করেছেন ও ইংল্যান্ডের টেস্ট ব্যাটিং লাইন-আপে অনেক বছর গুরুত্বপূর্ণ ভূমিকা পালন করেন। কিন্তু সীমিত ওভারের একদিনের আন্তর্জাতিক (ওডিআই)-এ তিনি তেমন সফলতা লাভ করতে পারেননি। প্রথম-শ্রেণীর ক্রিকেটের ইতিহাসে ৫ম সর্বাধিকসংখ্যক সেঞ্চুরি করেন ও ৮ম সর্বাধিক রান সংগ্রহকারীর ভূমিকায় অবতীর্ণ হয়েছিলেন। ১৯৭৭ সালের অ্যাশেজ টেস্টে জিওফ বয়কট তার নিজস্ব শততম প্রথম-শ্রেণীর শতক হাঁকান। চারদিন পর ঐ খেলায় ইংল্যান্ড জয় পায়। পাশাপাশি সিরিজ জয় করে অ্যাশেজ করায়ত্ত্ব করে।
প্রথম ইংরেজ ক্রিকেটার হিসেবে ১৯৭১ ও ১৯৭৯ মৌসুমে ১০০ রানের অধিক গড়ের অধিকারী ছিলেন বয়কট। কিন্তু তিনি প্রায়শঃই তার সতীর্থ খেলোয়াড়দের সাথে বাদানুবাদে জড়িত হয়ে পড়তেন।  ক্রীড়া সাংবাদিক ইয়ান ওলড্রিজ তার সম্পর্কে মন্তব্য করেছেন যে, ‘বয়কট খাঁটো হলেও চলতেন একাকী’। ইংল্যান্ডের পক্ষে ১০৮ টেস্ট খেলায় অংশগ্রহণের পর ১৯৮২ সালে আন্তর্জাতিক ক্রিকেট অঙ্গন থেকে অবসর গ্রহণ করেন বয়কট। এসময় তিনি আট সহস্রাধিক রান সংগ্রহের মাধ্যমে শীর্ষস্থানীয় টেস্ট ব্যাটসম্যান ছিলেন।
প্রথম-শ্রেণীর ক্রিকেট
১৯৭১ থেকে ১৯৭৮ সময়কালে ইয়র্কশায়ারের পক্ষে আট মৌসুম অধিনায়কত্ব করেন। ১৯৭০ সালে ব্রায়ান ক্লোজের পদত্যাগের পর তাকে এ দায়িত্ব দেয়া হয়। এ দু’জনের মধ্যে প্রায়শঃই তর্কাতর্কির খবরাখবর প্রকাশিত হতো। ১৯৮৭ সালে ক্লোজের ক্লাব থেকে বিতাড়নের বিষয়ে দুঃখপ্রকাশ করে বিবৃতি দেন এবং ইয়র্কশায়ারে তার অবদানের কথা স্বীকার করে পত্র লিখেন। ১৯৬২ সালে কাউন্টি ক্রিকেটে খেলোয়াড়ী জীবন শুরু করার পর তার অন্যতম প্রধান লক্ষ্য ছিল ইয়র্কশায়ারের অধিনায়কের দায়িত্ব লাভ করা।
১৯৭৮ সালের গ্রীষ্মে বয়কটের আঙ্গুল ভেঙ্গে গেলে জন হ্যাম্পশায়ারকে সাময়িকভাবে ক্লাবের অধিনায়কের দায়িত্বভার অর্পণ করা হয়। ঐ মৌসুম শেষে বয়কট দলে ফিরে আসেন ও ৫০.৯৪ গড়ে ৯৬৮ রান তুলেন। কিন্তু তার ঐ সংগ্রহ হ্যাম্পশায়ারের ৫৪.১৮ গড়ে ১,৪৬৩ রানের তুলনায় কম ছিল। ড্রেসিং রুমের ৯৫% খেলোয়াড় স্থায়ীভাবে অধিনায়কের দাবী জানাচ্ছিল। ১৫ সেপ্টেম্বর, ১৯৭৮ তারিখে বয়কটের মাতা ক্যান্সারে আক্রান্ত হয়ে দেহাবসান ঘটে। ২৯ সেপ্টেম্বর ইয়র্কশায়ার ক্লাব কর্তৃপক্ষ বয়কটের অধিনায়কত্ব স্থগিতের বিষয়ে সিদ্ধান্ত নেয়। এতে বয়কটকে খেলোয়াড় হিসেবে রেখে হ্যাম্পশায়ারকে নেতৃত্ব প্রদানের কথা বলা হয়। এর জবাবে ৭ অক্টোবর বয়কট বিবিসি’র ফ্লাগশীপ চ্যাটশো পার্কিনসনে ইয়র্কশায়ারের বিপক্ষে কথা বলেন। ফলশ্রুতিতে ক্লাব কর্তৃপক্ষ ব্যাপকভাবে তাঁর সমালোচনা করে ও তাঁর অবস্থানের বিষয়ে শক্ত জনমত গড়ে উঠে।
সম্মাননা
তরুণ অবস্থায় ১৯৬৫ সালে উইজডেন কর্তৃক বর্ষসেরা ক্রিকেটারে ভূষিত হন। ২০০৯ সালে তাঁকে আইসিসি ক্রিকেট হল অব ফেমে অন্তর্ভুক্ত করা হয়। ক্রিকেট খেলার তাঁর অসামান্য ভূমিকার ফলে অর্ডার অব ব্রিটিশ এম্পায়ার পদবীতে ভূষিত হন।
শ্রীপাট শ্রীখণ্ড রেলওয়ে স্টেশন
ইতিহাস
১৯১৫ সালের ১ ডিসেম্বর, ম্যাকলিওডস লাইট রেলওয়ে (এমএলআর) বর্ধমান-কাটোয়া রেলওয়ে রুটে ন্যারো-গেজ লাইন স্থাপন করে। এই রেলওয়ে বিভাগটি ১৯৬৬ সালে পূর্ব রেলওয়ের কাছে হস্তান্তর করা হয়। ২০১০ সালে ব্রডগেজে রূপান্তরের কাজ শুরু হয়। বর্ধমান থেকে বালোগনা রেলওয়ে স্টেশনটি ২০১৪ সালে পুনরায় চালু করা হয় এবং ১২ জানুয়ারী ২০১৮ সালে বালগোনা থেকে কাটোয়া অংশটি জনসাধারণের জন্য সম্পূর্ণ হয়।
স্টুডিও জিবলি
স্টুডিও জিবলি, ইনকরপোরেটেড (株式会社スタジオジブリ) হচ্ছে একটি জাপানি এনিমেশন চলচ্চিত্র স্টুডিও, যা জাপানের টোকিও শহরের কোগানেই অঞ্চলে অবস্থিত। স্টুডিও জিবলি ১৯৮৫ সালের ১৫ই জুন তারিখে প্রতিষ্ঠিত হয়। স্টুডিওটি মূলত এর এনিমে ফিচার চলচ্চিত্রগুলোর জন্য বিখ্যাত। এছাড়া কিছু স্বল্পদৈর্ঘ্যের চলচ্চিত্র, কিছু টেলিভিশন বিজ্ঞাপন এবং একটি টেলিভিশন চলচ্চিত্র এই স্টুডিও থেকে নির্মিত হয়েছে।
নামকরণ
স্টুডিও জিবলির নামকরণ করেছেন এর প্রতিষ্ঠাতাদের মধ্যে অন্যতম এবং এর বর্তমান পরিচালক হায়াও মিয়াজাকি। 'জিবলি' শব্দটির অর্থ হচ্ছে 'সাহারা মরুভূমির মধ্য দিয়ে বয়ে যাওয়া তপ্ত ঝড়'। দ্বিতীয় বিশ্বযুদ্ধের সময় ইতালীয় স্কাউটিং উড়োজাহাজের নামকরণে 'জিবলি' শব্দটি ব্যবহৃত হয়েছিল। মিয়াজাকি উড়োজাহাজ খুব পছন্দ করতেন বলে সেই উড়োজাহাজের নামে তার স্টুডিওর নামকরণ করেন।
পিটার এলভি
তিনি ১৯৯৮ সালের বিশ্ব জুনিয়র চ্যাম্পিয়নশিপে এবং ২০০২ বিশ্বকাপে অষ্টম স্থান অধিকার করেন। তিনি ২০০১ গ্রীষ্মকালীন ইউনিভার্সিয়াডে প্রতিযোগিতা করেছিলেন।
তিনি ২০০২ এবং ২০০৩ সালে অস্ট্রেলীয় চ্যাম্পিয়ন হন। তার ব্যক্তিগত সেরা নিক্ষেপ ছিল ৬০.৪৫ মিটার, যা সিডনিতে আগস্ট ২০০০ সালে অর্জন করেছিল।
২০১৯ এমটিভি মুভি ও টিভি পুরস্কার
২০১৯ এমটিভি মুভি ও টিভি পুরস্কারটি ক্যালির্ফোনিয়া, সান্তা মনিকা, বারকার হাঙ্গার থেকে ১৭ই জুন ২০১৯ সোমবার সম্প্রচারিত হবে তার সম্প্রচার স্থান হিসেবে দেখাতে। পুরস্কার অনুষ্ঠানটি প্রযোজনা করবে জাকারি লেভি.
মনোনীত
মনোনীত পূর্ণ তালিকা ১৪ই মে, ২০১৯ ঘোষণা করা হয়। বিজয়ীদেরকে প্রথমে তালিকাভূক্ত করা হয়েছে গাঢ় আকারে।.
বঙ্গভঙ্গ (১৯০৫)
বঙ্গভঙ্গ বাংলার ইতিহাসে একটি অতি গুরুত্বপূর্ণ অধ্যায়। ১৯০৫ সালের ১৬ই অক্টোবর ভারতের ভাইসরয় লর্ড কার্জনের আদেশে ১ম বঙ্গভঙ্গ সম্পন্ন হয়। বাংলা বিভক্ত করে ফেলার ধারনাটি অবশ্য কার্জন থেকে শুরু হয়নি। ১৭৬৫ সালের পর থেকেই বিহার ও ওড়িশা বাংলার অন্তর্ভুক্ত ছিল। ফলে সরকারী প্রশাসনিক এলাকা হিসেবে বাংলা অতিরিক্ত বড় হয়ে যায় এবং ব্রিটিশ সরকারের পক্ষে এটির সুষ্ঠু শাসনক্রিয়া দুরূহ হয়ে পড়ে। বঙ্গভঙ্গের সূত্রপাত এখান থেকেই।
কিন্তু ১৯১১ সালে, প্রচণ্ড গণআন্দোলনের ফলশ্রুতিতে বঙ্গভঙ্গ রহিত হয়। দ্বিতীয়বার বঙ্গভঙ্গ হয় ১৯৪৭ সালে। এর ফলে পূর্ববঙ্গ পাকিস্তানে এবং পশ্চিমবঙ্গ ভারতে যুক্ত হয়। এই পূর্ববঙ্গই পরবর্তীকালে পাকিস্তানের কাছ থেকে এক রক্তক্ষয়ী বাংলাদেশের স্বাধীনতা যুদ্ধের মাধ্যমে ১৯৭১ সালে স্বাধীনতা লাভ করে ও বাংলাদেশ নামক একটি নতুন রাষ্ট্রের সৃষ্টি করে।
পটভূমি
বঙ্গ প্রদেশের আয়তন ছিল ১,৮৯,০০০ বর্গ মাইল এবং জনসংখ্যা ছিল ৭৮.৫ মিলিয়ন। বঙ্গের পূর্বাঞ্চল ভৌগোলিক এবং অপ্রতুল যাতায়াত ব্যবস্থার কারণে পশ্চিমাঞ্চল হতে প্রায় বিচ্ছিন্ন ছিল। ১৮৩৬ সালে উত্তরাঞ্চলের প্রদেশগুলোকে বঙ্গ থেকে পৃথক করে একজন লেফটেন্যান্ট গভর্নরের অধিনে ন্যস্ত করা হয় এবং ১৮৫৪ সালে বঙ্গের প্রশাসনিক দায়িত্ব হতে গভর্নর-জেনারেল-ইন-কাউন্সিলকে অব্যাহতি দিয়ে একজন লেফটেন্যান্ট গভর্নরের উপর অর্পণ করা হয়। ১৮৭৪ সালে সিলেট সহ আসামকে বঙ্গ হতে বিচ্ছিন্ন করে চিফ-কমিশনারশীপ গঠন করা হয় এবং ১৮৯৮ সালে লুসাই পাহাড়কে এর সঙ্গে যুক্ত করা হয়।
বিভক্তিকরণ
১৯০৩ সালে প্রথম বঙ্গভঙ্গের প্রস্তাবসমূহ বিবেচনা করা হয়। তখন বঙ্গ হতে চট্টগ্রামকে বিচ্ছিন্ন করা এবং ঢাকা ও ময়মনসিংহ জেলাদ্বয়কে আসাম প্রদেশে অন্তর্ভুক্ত করার একটি প্রস্তাবও ছিল। তেমনিভাবে ছোট নাগপুরকে মধ্যপ্রদেশের সঙ্গে আত্তিকরণেরও একটি প্রস্তাব ছিল। ১৯০৪ সালের জানুয়ারিতে সরকারীভাবে এই পরিকল্পনা প্রকাশ করা হয় এবং ফেব্রুয়ারিতে লর্ড কার্জন বঙ্গের পূর্বাঞ্চলীয় জেলাগুলোতে এক সরকারি সফরের মাধ্যমে এই বিভক্তির ব্যাপারে জনমত যাচাইয়ের চেষ্টা করেন। তিনি বিভিন্ন জেলার নেতৃস্থানীয় ব্যক্তিবর্গের সঙ্গে মতবিনিময় করেন এবং ঢাকা, চট্টগ্রাম ও ময়মনসিংহে এই বিভক্তির বিষয়ে সরকারের অবস্থান ব্যাখ্যা করে বক্তৃতা দেন।
পার্বত্য ত্রিপুরা রাজ্য, চট্টগ্রাম, ঢাকা ও রাজশাহী (দার্জিলিং বাদে) বিভাগ এবং মালদা জেলা, আসাম প্রদেশের সঙ্গে একীভূত হয়ে এই নতুন প্রদেশ গঠন করবে। এর ফলে বঙ্গ শুধু তার বৃহৎ পূর্বাঞ্চলই হারাবে না, তাকে হিন্দীভাষী পাঁচটি রাজ্যও মধ্যপ্রদেশকে ছেড়ে দিতে হবে। অন্যদিকে পশ্চিমে সম্বলপুর এবং মধ্যপ্রদেশের পাঁচটি ওড়িয়া-ভাষী রাজ্যের সামান্য অংশ বঙ্গকে দেওয়ার প্রস্তাব করা হয়। ফলে বঙ্গের আয়তন দাঁড়ায় ১,৪১,৫৮০ বর্গ মাইল এবং জনসংখ্যা ৫৪ মিলিয়ন যার মধ্যে ৪২ মিলিয়ন হিন্দু ও ৯ মিলিয়ন মুসলিম।
নতুন প্রদেশটির নামকরণ করা হয় “পূর্ব বঙ্গ ও আসাম” যার রাজধানী হবে ঢাকা এবং অনুষঙ্গী সদর দফতর হবে চট্টগ্রাম। এর আয়তন হবে ১,০৬,৫০৪ বর্গ মাইল এবং জনসংখ্যা হবে ৩১ মিলিয়ন যাদের মধ্যে ১৮ মিলিয়ন মুসলিম ও ১২ মিলিয়ন হিন্দু। এর প্রশাসন একটি আইন পরিষদ ও দুই সদস্যবিশিষ্ট একটি রাজস্ব বোর্ড নিয়ে গঠিত হবে এবং কলকাতা হাইকোর্টের এখতিয়ার বজায় থাকবে। সরকার নির্দেশ দেয় যে পূর্ব বঙ্গ ও আসামের পশ্চিম সীমানা স্পষ্টভাবে নির্দিষ্ট থাকবে সাথেসাথে এর ভৌগোলিক, জাতিক, ভাষিক ও সামাজিক বৈশিষ্টাবলিও নির্দিষ্ট থাকবে। সরকার তাদের চূড়ান্ত সিদ্ধান্ত ঘোষণা করে ১৯শে জুলাই, ১৯০৫ সালে এবং বঙ্গভঙ্গ কার্যকর হয় একই বছরের ১৬ই অক্টোবর।
বঙ্গভঙ্গ রদ
এই ঘটনা এক প্রচণ্ড রাজনৈতিক অস্থিরতা সৃষ্টি করে। পূর্ব বঙ্গের মুসলিমদের এই ধারণা হয় যে নতুন প্রদেশের ফলে শিক্ষা, কর্মসংস্থান ইত্যাদি ক্ষেত্রে তাদের সুযোগ বেড়ে যাবে। যদিও পশ্চিমবঙ্গের জনগণ এই বিভক্তি মেনে নিতে পারল না এবং প্রচুর পরিমাণে জাতীয়তাবাদী লেখা এই সময় প্রকাশিত হয়। ১৯০৫ সালে রবীন্দ্রনাথ ঠাকুর বঙ্গভঙ্গ রদ করার প্রস্তাবকদের জন্য এক মর্মস্পর্শী গান আমার সোনার বাংলা লেখেন, যা অনেক পরে, ১৯৭২ সালে, বাংলাদেশের জাতীয় সঙ্গীতে পরিণত হয়।
এই সকল রাজনৈতিক প্রতিবাদের ফলশ্রুতিতে ১৯১১ সালে বঙ্গ আবার একত্রিত হয়। ভাষাতাত্ত্বিক এক নতুন বিভক্তির মাধ্যমে হিন্দি, ওড়িয়া এবং অসমীয়া অঞ্চলগুলো বঙ্গ হতে বিচ্ছিন্ন করে আলাদা প্রশাসনিক কাঠামোর আওতায় আনা হয়। এরই সাথে ব্রিটিশ ভারতের রাজধানী কলকাতা থেকে নয়া দিল্লীতে স্থানান্তর করা হয়।
প্রভাব
১৯০৫ সালের রাজনৈতিক ধাক্কায় বিশেষভাবে পূর্ববঙ্গ জেগে উঠে এবং ব্যস্ত হয়ে পরে মাধ্যমিক শিক্ষার সম্প্রসারনে। পরবর্তী পাঁচ বছরে এই এলাকায় মাধ্যমিক বিদ্যালয় বৃদ্ধির শতকরা হার দাঁড়িয়েছিলো ৮২.৯ ভাগ।
তকদীর
তাকদীরঃতাকদীর আরবি শব্দ।এর আভিধানিক অর্থ হলো: নিয়তি।তাকদীর  হল নির্ধারিত ভাগ্য। এ মহাবিশ্বে যা কিছু ঘটবে আল্লাহ তার পূর্বজ্ঞান ও প্রজ্ঞা অনুযায়ী সেসব কিছু নির্ধারণ করেছেন।  এর প্রতি  বিশ্বাসকে ইসলামে তাকদীর বলা হয়।
তাকদীরের স্তর
হাদীসে বলা হয়েছে,
হাদীস থেকে জানা যায় এক ব্যক্তি যখন হযরত মুহাম্মাদ (স) কে লক্ষ্য করে বলেছিল ‘আল্লাহ এবং আপনি যা চেয়েছেন’ তখন তিনি বলেছেন, "তুমি কি আমাকে আল্লাহর সমকক্ষ বানিয়ে দিলে? বরং তিনি একাই চেয়েছেন।"
ভরসা ও ধৈর্যধারণ
ইসলামে তাকদীর বা ভাগ্যের ব্যাপারে মানুষকে কল্যাণ অর্জনের জন্য ও অকল্যাণ বর্জনের জন্য আল্লাহ্-র উপর ভরসা করতে বলা হয়। হাদীসে বলা হয়েছে, এছাড়া বিপদে ধৈর্য ধারণ করতে এবং তা সন্তুষ্টচিত্তে মেনে নিতে বলা হয়। হাদীসে বলা হয়েছে, এ বিষয়ে কুরআনের অনুবাদ,
ইরাদা
ইরাদাকে দুই প্রকারে ভাগ করা হয় : ইসলামী বিশ্বাস অনুসারে, আল্লাহর সৃষ্টিগত ইচ্ছা বাস্তবায়িত হয়, সেখানে শরী‘আতগত ইচ্ছা থাকতেও পারে নাও থাকতে পারে। যদিও আল্লাহ অন্যায় সংঘটিত হওয়ার ইচ্ছা করেন ঘটে যাওয়ার দিক থেকে, কিন্তু তিনি তা দ্বীন হিসাবে পছন্দ করেন না, ভালোবাসেন না ও তার প্রতি নির্দেশও দেন না। বরং তা থেকে নিষেধ করেন। অন্যদিকে আনুগত্যপূর্ণ কর্ম ও ঈমান আনয়ন করাকে আল্লাহ তা‘আলা ভালোবাসেন, সেটার নির্দেশ দিয়েছেন, সুন্দর প্রতিদানের প্রতিশ্রুতি দিয়েছেন। যদিও তার ইচ্ছা ছাড়া তার অবাধ্য হওয়া যায় না।
মাধ্যম গ্রহণ বা উপায় অবলম্বন
ইসলামী বিশ্বাস অনুসারে, যদি বিপদ থেকে রক্ষাকারী মাধ্যম, যা গ্রহণ করার জন্য ইসলামী শরী‘আত অনুমতি দিয়েছে, তা পরিত্যাগ করার কারণে কেউ বিপদে পতিত হয়, তবে সে নিজেকে বিপদ থেকে রক্ষাকারী মাধ্যম গ্রহণ না করার কারণে দোষী হবে। আর যদি এই বিপদ প্রতিরোধ করার ক্ষমতা তার না থাকে, তবে ধৈর্যধারণ করলে সে পূণ্যের অধিকারী হবে। ইসলামের নবীগণ নিজেদেরকে শত্রু থেকে রক্ষা করার জন্য বিবিধ পদ্ধতি ও মাধ্যম গ্রহণ করেছিলেন।
গোবি (মাছ)
থাম্ব| [[রাইনোগোবিয়াস বংশের একটি গোবি]] গোবি হল ছোট থেকে মাঝারি আকারের কিরণ-ডানাযুক্ত মাছের অনেকগুলো প্রজাতির একটি সাধারণ নাম, যাদের সাধারণত বৃহৎ আকারের মাথা এবং পাতলা দেহের থাকে। এগুলো সামুদ্রিক, লোনা এবং স্বাদুজলের পরিবেশে পাওয়া যায়। পরম্পরাগতভাবে গোবিস(gobies) নামক প্রজাতির অধিকাংশকে হয়েছে অর্ডার পার্সিফোর্মস-এর সাবঅর্ডার গোবিয়োডেই হিসাবে শ্রেণীবদ্ধ করা হয়েছে, কিন্তু বিশ্বের মাছ-এর ৫ম সংস্করণে এই সাবঅর্ডারটি গোবিফর্মস অর্ডারে উন্নীত করা হয় পারক্যমোর্ফা বর্গের সাথে। গোবিফর্ম-দের গোবি বলে উল্লেখ করা হয় এবং "সত্য গোবিগুলো"-কে গোবিডে পরিবারে জায়গা দেওয়া হয়, যেখানে কি-না গোবিস বলে ডাকা অন্যান্য প্রজাতিদের অক্সুডারসিডে-তে স্থাপন করা হয়েছে। গোবি এমন কিছু প্রজাতির বর্ণনা দিতেও ব্যবহৃত হয় যা গোবিফর্মস অর্ডারের মধ্যে শ্রেণীবদ্ধ নয়, যেমন ইঞ্জিনিয়ার গোবি বা কনভিক্স ব্লেনি ফোলিডিথিস লিউকোটেনিয়া । গোবি শব্দটি ল্যাটিন গোবিয়াস (gobius) থেকে আহরিত, যার অর্থ " গুডগেওন বা কুচো মাছ", এবং গোবির কিছু প্রজাতির, বিশেষত Eleotridae নিদ্রায়মান গোবি(Sleeper Goby)-গুলো এবং কিছু ডার্টমাছেরা (dartfishes) "কুচো মাছ(Gudgeons)" বলা হয়, প্রধানত অস্ট্রেলিয়ায়।
রশিদ বেহবুদভ
থাম্ব|Reshid Behbudov রশিদ বেহবুদভ ( Rəşid Məcid oğlu Behbudov; ১৪ই ডিসেম্বর ১৯১৫ - ৯ই জুন ১৯৮৯) ছিলেন একজন সোভিয়েত এবং আজারবাইজানীয় গায়ক এবং অভিনেতা।
রশিদ বেহবুদভ ১৯১৫ সালে তিবিলিসিতে জন্মগ্রহণ করেন। তার বাবা মজিদ বেহবুদভও একজন গায়ক ছিলেন। ১৯৪৫ সালে, তোফিগ গুলিয়েভের আমন্ত্রণে, রশিদ বেহবুদভ বাকুতে চলে যান। একই বছর তাঁকে আরশিন মাল অ্যালান ( দ্য ক্লথ পেডলার ) চলচ্চিত্রের প্রধান চরিত্র আসগর হিসেবে অভিনয় করতে হয়। চলচ্চিত্রটি উজেইর হাজিবেইভের একটি নাটক অবলম্বনে নির্মিত। এই চলচ্চিত্রে তার অভিনয় আর কণ্ঠের নৈপুণ্য তাঁকে আজারবাইজান জুড়ে খ্যাতি এনে দেয়।
অতি অল্প সময়ের মধ্যে, রশিদ বেহবুদভ জনপ্রিয় আজারবাইজানীয় সঙ্গীতশিল্পী হয়ে ওঠেন। ধ্রুপদী সঙ্গীত থেকে আধুনিক ভাবাবেগমূলক সঙ্গীত সকল ক্ষেত্রেই তাঁর প্রতিভার বিচরণ ছিল। বেহবুদভের বিরল কণ্ঠ প্রতিভা তাকে সোভিয়েত ইউনিয়নের "আয়রন কার্টেন " পেরিয়ে ভ্রমণের সুযোগ করে দেয়, এবং একজন গায়ক হিসেবে তিনি ইরান, তুরস্ক, চীন, ভারত, জাপান, সহ বিশ্বের বেশ কয়েকটি দেশে সফর করেন এবং কনসার্টে যোগ দেন। এছাড়ও আর্জেন্টিনা, এবং ইউরোপ, এশিয়া এবং ল্যাটিন আমেরিকার অন্যান্য অনেক দেশেও তিনি সফর করেছেন।
১৯৬৬ সালে তিনি স্টেট সং থিয়েটার তৈরি করেছিলেন, যা এখনও তার নাম বহন করে এবং তিনি ছিলেন এর একক শিল্পী এবং আর্টিস্টিক ম্যানেজার।
স্মৃতি
১৪ই ডিসেম্বর ২০১০-এ, ফ্ল্যাশমব আজারবাইজান রশিদ বেহবুদভের সম্মানকে স্মরণ করতে এবং আজারবাইজানি সঙ্গীত ও সংস্কৃতির বিখ্যাত প্রতিনিধির ৯৫ তম জন্মবার্ষিকী উদযাপনের জন্য একটি ফ্ল্যাশ মবের আয়োজন করে।
বাদশাহ সৌদ মসজিদ
বাদশাহ সৌদ মসজিদ জেদ্দা শহরের বৃহত্তম মসজিদ এবং জেদ্দার আল-শরাফিয়াহ জেলায় অবস্থিত।
মসজিদটির নকশা করেন আবদেল-ওয়াহেদ এল-ওয়াকিল এবং ১৯৮৭ সালে এটির কাজ সমাপ্ত হয়। এটি মূলত ইট নির্মিত এবং ৯৭০০ বর্গমিটার আয়তন বিশিষ্ট, যেখানে নামাজ ঘরের আয়তন ২৪৬৪ বর্গমিটার। মসজিদের সর্ববৃহৎ গম্বুজটি দৈর্ঘ্যে ২০ মিটার এবং উচ্চতায় ৪২ মিটার। মিনারটি উচ্চতা ৬০ মিটার।
অবিভক্ত স্বাধীন বাংলা
ঐতিহাসিক পটভূমি
মহাত্মা গান্ধী নোয়াখালী যাবার পথে '৪৭ সালের ৯ই মে কলকাতায় আসলে তার সাথে অবিভক্ত বাংলার অন্যতম মূল প্রস্তাবক শরৎচন্দ্র বসু আলোচনা করেন। তার পরের দিন মুসলিম লীগ নেতা আবুল হাশিম, মহাত্মা গান্ধীর সাথে অবিভক্ত বাংলার প্রস্তাব নিয়ে আলাপ করেন।
স্বাধীন সার্বভৌম বাংলা সৃষ্টির জন্য ১৯৪৭ সালের ২০শে মে সোশ্যালিস্ট রিপাবলিকান পার্টির নেতা শরৎচন্দ্র বসুর বাড়িতে নেতা পর্যায়ে একটি ত্রিদলীয় আলোচনা সভা হয়। এ সভায় উপস্থিত ছিলেন তৎকালীন বাংলার মুখ্যমন্ত্রী সোহরাওয়ার্দি, মুহম্মদ আলী, ফজলুর রহমান, প্রাদেশিক মুসলিম লীগের সম্পাদক আবুল হাশিম, আব্দুল মালেক, অবিভক্ত বাংলার কংগ্রেস পরিষদীয় দলের নেতা কিরণশঙ্কর রায়, সত্যরঞ্জন বকসি এবং শরৎচন্দ্র বসু। এ সভায় আবুল হাশিম ও শরৎ বসু সবার সাথে স্বাধীন সার্বভৌম বাংলা বাস্তবায়ন করার লক্ষ্যে এক চুক্তিতে স্বাক্ষর করেন। কিরণশঙ্কর রায় কংগ্রেস পার্টির দলের ঘোষিত নীতির বিরোধিতা করে এই প্রস্তাবের সাথে যুক্ত হন। সোহরাওয়ার্দি ও আবুল হাশিম একইভাবে মুসলিম লীগের ঘোষিত নীতির বিরুদ্ধে কাজ করেন। সোহরাওয়ার্দী ও শরৎ বসুর মধ্যে বাংলার সার্বভৌম মর্যাদা কি হবে তা নিয়ে মতপার্থক্য ছিল। কিন্তু তাদের উভয়েরই প্রাথমিক উদ্দেশ্য ছিল বাংলা প্রদেশের বিভক্তি রোধ করা।
প্রস্তাব
১৯৪৭-এর ২০শে মে অনুষ্ঠিত এক বৈঠকে স্বাধীন অবিভক্ত বাংলার পক্ষপাতী নেতাদের মধ্যে একটি চুক্তি সম্পাদিত হয়। চুক্তির শর্তগুলি ছিল নিম্নরূপ:
নিজেদের মধ্যে এক সমঝোতায় উপনীত হওয়ার পর সোহরাওয়ার্দী, কিরণশঙ্কর রায় ও শরৎচন্দ্র বসু তাদের এ পরিকল্পনার পরীক্ষামূলক চুক্তির শর্তগুলির ব্যাপারে কংগ্রেস ও লীগ হাই কমান্ডের অনুমোদন আদায়ের চেষ্টা করেন। তবে কংগ্রেস ও লীগ নেতাদের মধ্যে তৎকালে বিরাজমান ভুল বোঝাবুঝি ও পরিবর্তনশীল রাজনৈতিক পরিস্থিতির আলোকে এ সমঝোতার প্রণেতারা দারুণ উদ্বিগ্ন হয়ে পড়েন। কংগ্রেস ও লীগের সংখ্যাগরিষ্ঠ নেতারা চুক্তির শর্তগুলির সরাসরি নিন্দা করেন। কলকাতার প্রভাবশালী দৈনিক সংবাদপত্র এবং বঙ্গীয় প্রাদেশিক মুসলিম লীগের খাজা গ্রুপের সংবাদপত্রগুলি চুক্তির শর্তগুলির বিরুদ্ধে প্রচারাভিযান শুরু করে। খাজা গ্রুপের এ ধারণা হয় যে, এ চুক্তির অর্থ হবে হিন্দুদের কাছে পুরোপুরি আত্মসমর্পণ, আর কংগ্রেস ও হিন্দু মহাসভা নেতাদের মতে, এ চুক্তিটি পাকিস্তানের সীমানা সম্প্রসারণের একান্ত লক্ষ্যেই করা হয়েছে।
জাতি হিসেবে বাংলার নিজস্ব সত্তার অব্যাহত বিকাশের পথে ব্রিটিশ ঔপনিবেশিক শাসন প্রবল বাধা হয়ে ওঠে। বিগত কয়েক শতকে এ অঞ্চলে কারুশিল্প, নির্মাণ ও শিল্প কারখানা, শিক্ষা ও প্রশাসন ক্ষেত্রে যাবতীয় অর্জন ঔপনিবেশিক শাসনের প্রভাবে বিপর্যস্ত হয়ে পড়ে। শিক্ষা, প্রশাসন ও অর্থনৈতিক নানা নীতির মাধ্যমে ঔপনিবেশিক শাসন দেশে সুদূরপ্রসারী পরিবর্তনের প্রক্রিয়া চালু করে। ঔপনিবেশিক পরিবর্তনগুলো বিগত কয়েক শতকে গড়া-ওঠা সামাজিক কাঠামোকে দুর্বল করছিল, এমন কি কোনো কোনো ক্ষেত্রে তাকে ধ্বংসও করে দিয়েছিল। উনিশ শতকের ঘটনাবলি এক ধরনের বাঙালি জাতীয়তাবাদ গড়ে তোলে।
ব্রিটিশদের ভারত ত্যাগ
আন্দোলনরত ভারতে ব্রিটিশ শাসনের অবসানের প্রাক্কালে সাম্প্রদায়িক প্রশ্নজনিত সমস্যার সমাধানে একটি রাজনৈতিক প্রস্তাব। ১৯৪৭ সালের এপ্রিল-মে দেশবিভাগের প্রশ্নটি পরিষ্কার হয়ে ওঠে।
হোসেন সোহরাওয়ার্দীর স্বাধীন বাংলা
সোহরাওয়ার্দী ভারত ইউনিয়নের বাইরে সম্পূর্ণভাবে এক স্বাধীন রাষ্ট্র হিসেবে যুক্ত বাংলাকে দেখতে চেয়েছিলেন। কিন্তু শরৎ বসু অবিভক্ত বাংলাকে কল্পনা করেছিলেন ভারত ইউনিয়নের মধ্যেই এক সার্বভৌম সমাজতান্ত্রিক প্রজাতন্ত্র হিসেবে। তারা উভয়েই বাংলা বিভাগের তীব্র প্রতিবাদ জানান। এ বিভক্তির উদ্যোগ নিয়েছিলেন কংগ্রেসের সংখ্যাগরিষ্ঠ নেতৃবৃন্দ এবং এ প্রদেশের হিন্দু মহাসভার নেতারা। বাংলার কতিপয় হিন্দু ও মুসলিম নেতা সোহরাওয়ার্দী ও শরৎ বসুর প্রয়াসের সমর্থন জানিয়েছিলেন। এঁদের মধ্যে বিশিষ্ট ব্যক্তিবর্গ হলেন: কিরণশঙ্কর রায় (বঙ্গীয় ব্যবস্থাপক সভার কংগ্রেস সংসদীয় দলনেতা), সত্যরঞ্জন বক্সী (শরৎ বসুর সচিব), আবুল হাশিম (বাংলা প্রাদেশিক মুসলিম লীগের সম্পাদক), ফজলুর রহমান (বাংলা প্রদেশের রাজস্ব মন্ত্রী), মুহম্মদ আলী (সোহরাওয়ার্দী মন্ত্রিসভার অর্থমন্ত্রী) ও আরও অনেকে। প্রস্তাবটি কিছুকাল ধরে বিভিন্ন সরকারি-বেসরকারি সংস্থায় আলোচিত হয় এবং বাংলার তৎকালীন নেতাদের মধ্যে এ নিয়ে ঐকমত্যে আসার জন্য গুরুত্বপূর্ণ আলোচনা চলে।
১৯৪৭-এর ফেব্রুয়ারিতে তৎকালীন ব্রিটিশ প্রধানমন্ত্রী এটলি-র ঘোষণার পর ভারতের স্বাধীনতার বিষয়টি দৃশ্যত নিকটতর হয়ে ওঠায় এবং ওই ঘোষণার পর পাঞ্জাব ও বাংলা প্রদেশকে বিভক্ত করার পক্ষে ভারতের জাতীয় কংগ্রেসে যুক্তিতর্কের আলোকে সোহরাওয়ার্দীসহ বাংলার অল্পসংখ্যক রাজনীতিক এক সার্বভৌম রাষ্ট্র হিসেবে বাংলা প্রদেশের সংহতি রক্ষার চিন্তা করেন। তারা বাংলাকে তার নিজস্ব সংবিধানসহ একটি স্বয়ংসম্পূর্ণ রাষ্ট্র গঠন করার প্রয়োজনীয়তা উপলব্ধি করেন। বাংলার তৎকালীন প্রধানমন্ত্রী প্রদেশে একটি কোয়ালিশন সরকার গঠনের বিষয়েও বিশেষ গুরুত্ব আরোপ করেন। তিনি আরও জোর দিয়ে উল্লেখ করেন যে, বাংলা বাঙালিদের ও এ বাংলা অবিভাজ্য। এ প্রদেশের একটি অংশ অন্যটির ওপর নির্ভরশীল, আর তাই এখানকার সকলেই এর প্রশাসনে অংশীদার হওয়ার অধিকারী। তিনি এ আশা পোষণ করেন যে, বাংলাকে এক গৌরবময় দেশ হিসেবে গড়ে তুলতে সেখানকার সকল শ্রেণীর মানুষ সম্প্রীতিতে বাস ও কাজ করতে দৃঢ়সংকল্প। সোহরাওয়ার্দী মনে করেন যে, যখন এ স্বাধীনতা অর্জিত হবে তখন বাংলায় শান্তি ও সমৃদ্ধির এক নবযুগের সূচনা হবে। আবুল হাশিম বাংলার কংগ্রেস ও মুসলিম নেতাদের প্রতি তাদের নিজেদের সমস্যা ব্রিটিশ প্রশাসনের আওতার বাইরে শান্তিপূর্ণ ও সুখকরভাবে নিষ্পত্তিতে সম্মিলিতভাবে প্রয়াসী হওয়ার আবেদন জানান। বাংলা প্রাদেশিক কংগ্রেস নেতাদের মধ্যে শরৎ বসু অবিভক্ত বাংলার প্রশ্নে প্রধানমন্ত্রী সোহরাওয়ার্দীর সঙ্গে ঐকমত্য পোষণ করেন।
১৯৪৭ সালের এপ্রিল-মে’র দিনগুলিতে হিন্দু মালিকানাধীন সংবাদপত্র ও রাজনীতিকেরা বাংলা বিভাগের পক্ষে অপ্রতিরোধ্য আন্দোলন শুরু করে দেয়। ১৯৪৭-এর ফেব্রুয়ারি মাসে ব্রিটিশ কর্তৃপক্ষের ঘোষণায় ভারত বিভাগের বিষয়টি স্পষ্ট হয়ে ওঠে। দেশ বিভাগ অনিবার্য- এ বিষয়টি কংগ্রেস ও হিন্দু মহাসভা নেতাদের কাছে পরিষ্কার হওয়ার পর তারা বাংলার হিন্দু সংখ্যাগরিষ্ঠ অঞ্চল এবং পাঞ্জাবের শিখ সংখ্যাগরিষ্ঠ অঞ্চল ভারত ইউনিয়নের মধ্যে রেখে দেওয়ার ব্যাপারে সঙ্কল্প প্রকাশ করেন। বাংলা প্রাদেশিক কংগ্রেস কমিটি আনুষ্ঠানিকভাবে বাংলা প্রাদেশিক বিভাগ এবং ভারত ইউনিয়নের মধ্যে কলকাতাকে অন্তর্ভুক্ত করে একটি স্বতন্ত্র হিন্দু সংখ্যাগরিষ্ঠ প্রদেশ (পশ্চিম বঙ্গ) গঠনের পক্ষে আনুষ্ঠানিক ঘোষণা প্রদান করে।
প্রায় একই সময়ে বাংলার প্রাদেশিক হিন্দু মহাসভা এ মর্মে দৃঢ় সিদ্ধান্ত ঘোষণা করে যে, বাংলার হিন্দুরা, অন্ততপক্ষে বাংলার হিন্দু সংখ্যাগরিষ্ঠ অঞ্চলসমূহ, অবশ্যই ভারত ইউনিয়নের মধ্যে থাকবে এবং উক্ত অঞ্চলসমূহকে ভারতের অবশিষ্ট অঞ্চল থেকে বিচ্ছিন্ন করা যাবে না। এ ব্যাপারে শ্যামাপ্রসাদ মুখার্জি বাংলা কংগ্রেস এবং দেশের কেন্দ্রীয় ও প্রাদেশিক আইন সভাগুলির বাঙালি হিন্দু সদস্যদের সমর্থন তার পক্ষে আনতে সমর্থ হন। ঠিক এ পর্যায়ে যখন কংগ্রেস-হিন্দু মহাসভা অাঁতাত সাফল্যের সঙ্গে বাংলা বিভক্তির জন্য তাদের অভিযান সফলভাবে চালিয়ে যাচ্ছিল, তখন সোহরাওয়ার্দীও বাংলা সম্পর্কিত তার পরিকল্পনা আনুষ্ঠানিকভাবে, ঘোষণা দেন। ১৯৪৭ সালের ২৭ এপ্রিল দিল্লিতে এক সম্মেলনে সোহরাওয়ার্দী তার স্বাধীন অবিভক্ত বাংলার পরিকল্পনা প্রকাশ করেন। এরপর আবুল হাশিম ১৯৪৭-এর ২৯ এপ্রিল কলকাতায় প্রদত্ত এক বিবৃতিতে একই ইস্যুতে তার অভিমত ঘোষণা করেন। এর কয়েকদিন পর শরৎ বসু তার সার্বভৌম সমাজতান্ত্রিক বাংলা প্রজাতন্ত্রের প্রস্তাব উত্থাপন করেন।
এসব পরিকল্পনা সাধারণভাবে ভারতের এবং বিশেষ করে, বাংলার দুটি প্রধান ধর্মীয় সম্প্রদায়ের মধ্যে পারস্পরিক অবিশ্বাসের পরিবেশে উত্থাপিত হয়। লাহোর প্রস্তাব গৃহীত হওয়ার পরবর্তীকালে জিন্নাহর নেতৃত্বে পরিচালিত পাকিস্তান আন্দোলন বাংলার মুসলমানদের মধ্যে জনপ্রিয়তা লাভ করে। বাংলা প্রাদেশিক মুসলিম লীগ পাকিস্তান দাবির সমর্থনে মুসলিম জনসাধারণের অভিমত সংগঠিত করতে শুরু করে। বাংলার কংগ্রেস ও হিন্দু মহাসভার নেতৃবৃন্দ সারা বাংলার পাকিস্তানিকরণের সম্ভাবনায় দারুণ উদ্বিগ্ন হয়ে ওঠেন। সাম্প্রদায়িক উত্তেজনা বৃদ্ধির কারণে এ প্রদেশে কংগ্রেস ও মুসলিম লীগের মধ্যে সমঝোতা স্থাপন কঠিন হয়ে ওঠে। পাকিস্তান অর্জনের জন্য নিখিল ভারত মুসলিম লীগের প্রত্যক্ষ সংগ্রাম কর্মসূচিতে পরিস্থিতির আরও অবনতি ঘটে। অন্যান্য প্রদেশে এ প্রত্যক্ষ সংগ্রাম দিবস শান্তিপূর্ণভাবে পালিত হলেও কলকাতায় এ দিবস সহিংসতায় রূপ নেয়। এখানে সরকার ছিল মুসলিম লীগের নিয়ন্ত্রণাধীনে। ফলে বাংলা প্রাদেশিক বিভাগের দাবির অনুকূলে হিন্দু জনমত গঠনে এর প্রচন্ড প্রভাব পড়ে।
নেভিল গ্যাডসডেন
নেভিল গ্যাডসডেন (২৩ মে ১৯১৯ – ১৭ জানুয়ারী ১৯৮৪) ছিলেন একজন অস্ট্রেলীয় ক্রীড়াবিদ। তিনি ১৯৫৬ গ্রীষ্মকালীন অলিম্পিকে পুরুষদের হাতুড়ি নিক্ষেপে প্রতিদ্বন্দ্বিতা করেছিলেন।
অবিভক্ত স্বাধীন বাংলা
হোসেন সোহরাওয়ার্দীর স্বাধীন বাংলা
বাংলা প্রাদেশিক হিন্দু মহাসভা ও এ প্রদেশের কংগ্রেস নেতারা সার্বভৌম বাংলা পরিকল্পনা উপেক্ষা করেন। তারা সোহরাওয়ার্দীর উদ্যোগের বিরুদ্ধে বাঙালি হিন্দুদের একটি বিরাট অংশকে সংগঠিত করেন। তাদের মতে, সোহরাওয়ার্দীর এ উদ্যোগ সারা বাংলায় পাকিস্তান প্রতিষ্ঠার একটি রাজনৈতিক কৌশল মাত্র। হিন্দু সংবাদপত্রগুলি ঐক্যবদ্ধভাবে অবিভক্ত বাংলা প্রস্তাবের বিরুদ্ধে হিন্দু জনমত গড়ে তোলার কোনো চেষ্টাই বাদ রাখে নি। হিন্দু মহাসভা বাংলার কংগ্রেস সদস্যদের ওপর বিপুল প্রভাব বিস্তার করে।
নেভিল গ্যাডসডেন
তথ্যসূত্র
<references group="" responsive="1">
অবিভক্ত স্বাধীন বাংলা
হোসেন সোহরাওয়ার্দীর স্বাধীন বাংলা
বাংলার কংগ্রেস সদস্যদের অধিকাংশ যখন স্বাধীন বাংলার জন্য সোহরাওয়ার্দীর পরিকল্পনার বিরোধিতা করে, তখন প্রদেশের মুসলিম লীগ মহলগুলির মনোভাবও বিভক্তির পক্ষে চলে আসে। বাংলা মুসলিম লীগের বৃহত্তর অংশ তথা জিন্নাহর অনুসারীরা খাজা নাজিমউদ্দীন ও মওলানা আকরাম খানের নেতৃত্বে দাবি করতে থাকে যে, বাংলা একক পাকিস্তান রাষ্ট্রের অবিচ্ছেদ্য অংশ হবে, কোনো স্বাধীন রাষ্ট্র নয়। জিন্নাহ যেমন পাকিস্তান সম্পর্কে অনমনীয় ছিলেন, নাজিমউদ্দীন, আকরাম খান ও তাদের অনুসারীরাও ঠিক তেমন অনড় ছিলেন। তারা জিন্নাহর দ্বিজাতি তত্ত্বে দৃঢ় বিশ্বাসী ছিলেন।